ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670003579
ขอให้ปรับปรุงพฤติกรรมของแพทย์ บริเวณคลินิกเวชกรรมศรีนครินทร์ 40 ซอยศรีนครินทร์ 40 แขวงหนองบอน เขตประเวศ กรุงเทพมหานคร เนื่องจากวันที่ 25 มกราคม 2567 ในช่วงเวลาประมาณ 12.50 น. ผู้ร้องได้พามารดาเข้าไปใช้บริการคลินิกฯ และพบกับแพทย์ซึ่งเป็นบุคคลเพศหญิง (ไม่ทราบชื่อ-นามสกุล) อายุประมาณ 30-35 ปี (ไม่ทราบรูปพรรณสัณฐาน) (ผู้ร้องแจ้งว่ามีแพทย์หญิงเพียงคนเดียว) ซึ่งแพทย์ฯใช้วาจาไม่สุภาพและไม่เหมาะสมกับมารดาของผู้ร้อง โดยพูดกับมารดาของผู้ร้องว่า "อยากกินข้าวก็กินไปเลยตายก็ไม่รู้ด้วยนะ" ซึ่งผู้ร้องแจ้งว่ามารดาของผู้ร้องใกล้ที่จะเป็นโรคเบาหวาน ซึ่งแพทย์ฯยังพูดอีกว่า "ห้ามกินข้าว ห้ามกินข้าวกล้อง ให้กินแค่ปลานึ่ง ไข่ต้ม ผัดผักห้ามกิน ถ้าอยากตายก็กินไปเลย เดี๋ยวก็ติดเตียงหรอก เดี๋ยวก็ตายหรอก" ซึ่งผู้ร้องและมารดาผู้ร้องทราบว่าแพทย์ฯเป็นห่วง แต่ควรที่จะใช้วาจาให้สุภาพหรือตักเตือนพูดจาดีๆ กับคนไข้กว่านี้ ผู้ร้องยังแจ้งอีกว่าแพทย์ฯยังชอบเสียงดังโวยวายกับเจ้าหน้าที่พยาบาล ในกรณีไม่มีที่จอดรถไว้ให้หมอ (บันทึกตามผู้ร้องแจ้ง) จากกรณีดังกล่าว จึงประสงค์ให้มีการปรับปรุงพฤติกรรมของแพทย์คนดังกล่าว (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata